Europese Unie vanjaar se wenner van Nobel-vredesprysDie Europese Unie is vanjaar se wenner van die Nobel-vredesprys. Die komitee het die unie beloon vir ses dekades se werk ter bevordering van vrede, versoening, demokrasie en menseregte. Die prys is onder meer toegeken weens die unie se rol om stabiliteit in Oos-Europa te bring na die val van die Berlynse muur. Die besluit is eenparig geneem. Die vredesprys in 1999 laas slegs aan ‘n organisasie, en nie ‘n persoon ook nie, toegeken. Die prys het daardie jaar aan Dokters sonder Grense gegaan. Die prys word meestal aan persone toegeken wat dit soms met organisasies deel. Suid-Afrikaners wat reeds die Nobelvredesprys ontvang het, is Albert Lethuli, aartsbiskop Desmond Tutu, en in 1993 het oudpresidente Nelson Mandela en FW de Klerk die prys gedeel. Onder die bekendste ontvangers tel Moeder Theresa en die 14de Dalai Lama. Verskeie wenners in ander kategorieë is reeds vanjaar aangewys . Nog net die wenner van die Nobelprys vir ekonomie moet aangewys word, en dié kategorie kom Maandag aan die beurt. Die pryse word op 10 Desember in Oslo oorhandig.